### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Organisatoriske ændringer i Teknik og Miljø med henblik på at styrke organisationen og udnytte mulighederne i forbindelse med samlingen i et nyt kontorhus i [adresse].

### Resumé

Teknik og Miljø fremlægger et forslag til organisatoriske ændringer, der skal sikre et styrket Teknik og Miljø.

 Forslaget omfatter samling af myndighedsopgaver, styrkelse af de tværgående stabsmiljøer, samt at AffaldVarme [adresse] placeres som en selvstændig organisatorisk enhed i Teknik og Miljø, med henblik på en forestående selskabsgørelse af hele eller dele af området.

 Forslaget fremsættes for at adressere de udfordringer, der bl.a. har givet sig udslag i fratrædelser på direktør- og forvaltningschefniveau i 2016-2017. Endvidere understøtter forslaget det tværgående samarbejde og styrkelse af en fælles kultur i forbindelse med, at væsentlige dele af Teknik og Miljø primo 2019 samles i et nyt kontorhus i [adresse].

 Forslaget har været sendt i høring i Teknik og Miljøs MED-system. Der er på baggrund heraf indkommet ni høringssvar, som er vedlagt i bilag 1.

 Flytning fra fire adresser til nyt hus i [adresse] giver mulighed for at konsolidere og styrke stabsopgaver, hvorfor Teknik og Miljø vil sammentænke flytning med de sparekrav, der er pålagt af Byrådet i forbindelse med budgetlægningen for 2017 og 2018. Det forventes således, at der i de kommende år følger et reduceret personaletal i Teknik og Miljø.

### Indstilling

At 1)    Organisationsændringen i Teknik og Miljø godkendes som beskrevet i indstillingen
 At 2)    De organisatoriske enheder Center for Byudvikling og Mobilitet samt Center for Miljø og Energi nedlægges. Opgaverne og medarbejdere overføres til en ny enhed for ”By-Udvikling”
 At 3)    Der opslås en stilling som forvaltningschef for ”By-Udvikling”
 At 4)    AffaldVarme [adresse] placeres som en selvstændig organisatorisk enhed i Teknik og Miljø, med henblik på en forestående selskabsgørelse af hele eller dele af området.
 At 5)    Natur og Vej Services placeres fortsat som en del af Center for Byens Anvendelse

### Sagens forløb

07-03-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 12-03-2018 Magistraten
Fremsendes til [adresse] med bemærkning, at Magistraten i mødet den 12. marts 2018 anbefaler, at byrådet tiltræder Magistratsafdelingen for Teknik og Miljøs indstilling af 6. marts 2018.
 14-03-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 14. marts 2018.
 21-03-2018 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.
 04-04-2018 [adresse]
Beslutning ikke frigivet